אל קינג

טאנר אל שניידר (באנגלית: Tanner Elle Schneider; נולדה ב-3 ביולי 1989), הידועה בשם הבמה אל קינג (Elle King) היא זמרת-יוצרת ושחקנית אמריקאית. הסגנון המוזיקלי של קינג מכיל בתוכו בלוז רוק, קאנטרי ואמריקנה. קינג ידועה בשל להיטה הגדול ביותר בכל הקריירה שלה הנקרא, "Ex's & Oh's" אשר זכה להצלחה עולמית והפך לאחד מהסינגלים הנמכרים ביותר בארצות הברית בשנת 2015 ובכלל. הסינגל נכלל באלבום הבכורה שלה Love Stuff, שזכה גם כן להצלחה עולמית. קינג היא בתם של דוגמנית העבר לונדון קינג ושל הקומיקאי רוב שניידר.

ביוגרפיה
נולדה בלוס אנג'לס, קליפורניה שבארצות הברית להוריה, רוב שניידר ולונדון קינג. הוריה התגרשו ואמה נישאה מחדש. היא גדלה בדרום אוהיו. כשהייתה בת 9 אביה החורג הביא לה דיסק של להקת "All Girl Hard Rock". והיא ראתה בנקודה זו כרגע מכונן שלאחריו החליטה שהיא רוצה להיות מוזיקאית. באותה תקופה האזינה קינג לאומנים שונים, שהיוו לה השראה מוזיקלית כמו "בלונדי" ו"Runaways".

בנוסף הופיעה קינג, לצד אביה רוב שניידר בסרט "Deuce Bigalow: Male Gigolo". שלוש שנים לאחר מכן, כשהייתה בת 13, החלה קינג לנגן בגיטרה ומאוחר יותר למדה לנגן בבנג'ו. כשהייתה בת 17, ב-2006 שיחקה לצד אביה בסרט "חמים על הספסל" שביים דניס דוגן.

 קריירה 
בשנת 2012 הוציאה לאור קינג את המיני-אלבום הראשון שלה הנקרא The Elle King EP. המיני אלבום לא זכה להצלחה אך כלל בתוכו את הלהיט משנת 2002 הנקרא, "(My Neck, My Back (Lick It". המיני אלבום כלל בתוכו ארבעה שירים ששלושה מתוך הארבעה כתבה קינג בעצמה, וקיבלה ביקורות פושרות על כתיבתה. בנוסף, קינג לקחה חלק בסיבובי ההופעות של הלהקות: Of Monsters and Men, Train ועם הזמר מייקל קיואנקה (Michael Kiwanuka).

ב-13 בפברואר 2015, הוציאה לאור קינג את אלבום הבכורה שלה, Love Stuff, אשר זכה להצלחה עצומה ברחבי העולם, כאשר הגיע למקום ה-23 במצעד הבילבורד 200, למקום ה-18 במצעד האלבומים הבריטי, למקום ה-7 במצעד האלבומים הקנדי, ולמצעדים רבים אחרים. האלבום הצליח להיכנס למצעדי סוף שנה בין השנים 2015–2016, והצליח להיכנס למצעד האלבומים החשוב ביותר הנקרא, בילבורד 200 ושם בשנת 2015 הגיע למקום ה-121, ובשת 2016 הגיע למקום ה-91. ב-23 בספטמבר יצא לאור הסינגל הראשון מן האלבום הנקרא, "Ex's & Oh's". תחילה לשיר יצאה תמונה לערוץ ה-Vevo של הזמרת אשר נכון ל-28 ביוני 2017, צברה למעלה מ-10 מיליון צפיות. לאחר כמה חודשים יצא הווידאו קליפ המלא אשר נכון ל-28 ביוני 2017, צבר למעלה מ-100 מיליון צפיות והוא הווידאו קליפ הנצפה ביותר של הזמרת. הסינגל מכר למעלה מ-3,000,000 עותקים בארצות הברית והצליח להיכנס לעשירייה הפותחת במצעד הבילבורד הוט 100 ולהפוך לאחד מהסינגלים הנשיים המצליחים ביותר לאותה שנה. לאחר ההצלחה העולמית שזכתה קינג עם הוצאת האלבום והסינגל הראשון, הוציאה קינג שני סינגלים נוספים מן האלבום הנקראים; "Under the Influence", ו-"America's Sweetheart" אשר זכו להצלחה בינונית בעולם, אך לא שיחזרו את הצלחת הסינגל הראשון. בין היתר, הוציאה את "Wild Love".

בשנת 2018, הוציאה את אלבומה השני, Shake the Spirit. מתוך האלבום יצאו הסינגלים "Shame" ו-"Baby Outlaw". בשנת 2021, הוציאה עם מירנדה למברט את "". בשנת 2022, הוציאה את הלהיט "Worth a Shot" בליווי וידאו קליפ נלווה, שצולם בסגנון המערב הפרוע.

 משחק 
בשנת 2009 שיחקה לצד אביה בקומדיה "דובדבן פרוע" בבימויה של דנה לוסטיג.

 דיסקוגרפיה 

 אלבומי אולפן 
 2015: Love Stuff
 2018: Shake the Spirit
 2023: Come Get Your Wife

 מיני-אלבומים 
 2012: The Elle King EP
 2020: In Isolation

 פרסים ומועמדויות 
שנהפרסמועמדותתוצאהמקור2016 פרס גראמי - הופעת הרוק הטובה ביותר יחיד או להקה "Ex's & Oh's"  פרס גראמי - שיר הרוק הטוב ביותר  iHeartRadio Music Awards - שיר הרוק האלטרנטיבי של השנה  Teen Choice Awards - בחירת שיר הרוק "America's Sweetheart"  CMA Awards - אירוע הוואקל של השנה "Different for Girls" (בשיתוף דירקס בנטלי) 2017 פרס גראמי - הופעת הקאנטרי הטובה ביותר יחיד או להקה  ACM Awards - אירוע הוואקל של השנה  CMT Music Awards - ווידאו קליפ של השנה  CMT Music Awards - ווידאו קליפ שיתופי של השנה  פרס המוזיקה של בילבורד - שיתוף הפעולה הטוב ביותר בקאנטרי 

קישורים חיצוניים



הערות שוליים

*
קטגוריה:שחקניות קולנוע וטלוויזיה יהודיות אמריקאיות
קטגוריה:זמרות יהודיות אמריקאיות
קטגוריה:זמרים יהודים אמריקאים
קטגוריה:זמרות-יוצרות אמריקאיות
קטגוריה:זמרות-יוצרות יהודיות
קטגוריה:אמני RCA רקורדס
קטגוריה:אמריקאיות שנולדו ב-1989
קטגוריה:אמריקאים שנולדו ב-1989